open-index/open-wikipedia-markdown huggingface dataset:
Vlajka Rumunskej socialistickej republiky

thumb|Vlajka Rumunskej socialistickej republiky
Vlajka Rumunskej socialistickej republiky bola vertikálna trikolóra červenej, žltej a modrej farby v pomere 7 : 10. Na žltom poli sa nachádzal štátny znak socialistickej republiky.

## História vlajky
Počas rumunskej revolúcie v roku 1989 vzbúrenci demonštratívne vystrihli komunistický znak štátu, aby tak protestovali proti štátnemu zriadeniu v krajine. Tak sa vlajka podobala tej, akú v Rumunsku používali do roku 1948. Nová vlajka Rumunska, bez komunistického znaku, bola prijatá 25. decembra 1989.

## Pozri aj
* Štátny znak Rumunskej socialistickej republiky

## Galéria

Obrázok:Flag of Romania.svg|Štátna vlajka Rumunského kniežatstva (1866-1881)
Obrázok:Flag of Romania.svg|Štátna vlajka Rumunského kráľovstva (1881-1947)
Obrázok:Flag of Romania (January-March 1948).svg|Štátna vlajka Rumunska v od januára do marca 1948
Obrázok:Flag of Romania (1948-1952).svg|Štátna vlajka socialistického Rumunska (1948-1953)
Obrázok:Flag of Romania (1952-1965).svg|Štátna vlajka socialistického Rumunska (1953-1965)
Obrázok:Flag of Romania (1965-1989).svg|Štátna vlajka socialistického Rumunska (1965-1989)
Obrázok:Romania flag 1989 revolution.svg|Štátna vlajka Rumunska používaná v rokoch boja za demokraciu (1989)


Rumunsko
Kategória:Štátne symboly Rumunska
Európsky pohár majstrov

**Európsky pohár majstrov** bola najvýznamnejšia európska futbalová súťaž v rokoch 1956 - 1992. Od sezóny 1992/1993 ju nahradila dnešná Liga majstrov UEFA.

Kategória:Liga majstrov UEFA
Štátny znak Rumunskej socialistickej republiky

thumb|200px|Štátny znak Rumunskej socialistickej republiky
**Štátny znak Rumunskej socialistickej republiky** tvoria zalesnené hory, nad ktorými je vyobrazené vychádzajúce slnko. V ľavej časti znaku je ropná veža. Po jeho krajoch sa viniú klasy pšenice previazané trojfarebnou stuhou. Hore sa nachádza päťramenná hviezda a dole po celej dĺžke stuhy je vypísaný oficiálny názov republiky – Rumunská socialistická republika – v rumunčine.

## Pozri aj
* Štátny znak Rumunska
* Vlajka Rumunskej socialistickej republiky

## Iné projekty

Rumunsko
Kategória:Štátne symboly Rumunska
Kobylisy (stanica pražského metra)

**Kobylisy** je stanica metra v Prahe na linke C. Nachádza sa pod Kobyliským námestím vo štvrti Kobylisy v hĺbke 31,2 m pod povrchom. Bola otvorená 26. júna 2004.

## Charakteristika stanice
Kobylisy sú prvou razenou stanicou na linke C a dokonca prvú razenou jednolodnou stanicou v sieti pražského metra. To znamená, že nástupištia sa nachádzajú vo veľkom tubuse. Z neho vedú dva výstupy: východný ku rovnomennej zastávke (do roku 2004 s názvom Střelničná) do povrchového vestibulu, kde sa nachádza malé obchodné centrum a západný, ktorý vedie na Kobyliské námestie, výstup tu vedie do podzemného vestibulu pod námestím. Obidva výstupy vedú eskalátorovými tunelmi. V každom eskalátorovom tuneli sú tri ramená pohyblivých schodov. Stanica je navyše vybavená bezbariérovým prístupom. Výťah začína pri dolnom konci východného eskalátorového tunela a na povrch ústi v Střelničnej ulici v blízkosti zastávok autobusov. Medzistaničný úsek Nádraží Holešovice - Kobylisy je od roku 2004 najdlhší. Nahradil tak úsek Smíchovské nádraží - Radlická.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Architektúra z 2004
AnnaSophia Robbová

**AnnaSophia Robbová** (* 8. december 1993, Denver, Colorado, USA) je americká televízna a filmová herečka a speváčka. Známou sa stala v roku 2005, keď zažiarila vo filmoch Because of Winn-Dixie a Charlie a továreň na čokoládu. Potom hviezdila v roku 2007 v Moste do krajiny Terabithia a vo filme z roku 2009 Útek na Horu Čarodejníc.

## Filmografia

## Externé odkazy
* asr.webz.cz

## Iné projekty

Kategória:Filmové herečky USA
Kategória:Televízne herečky USA
Kategória:Detskí herci
Kategória:Absolventi New York University
Kategória:Osobnosti USA anglického pôvodu
Kategória:Osobnosti USA dánskeho pôvodu
Kategória:Osobnosti USA írskeho pôvodu
Kategória:Osobnosti USA škótskeho pôvodu
Kategória:Osobnosti USA švédskeho pôvodu
Kategória:Osobnosti z Denveru
Východotimorské obehové mince

**Východotimorské obehové mince** alebo **východotimorské centavá/východotimorské centavo** sú mince vydávané východotimorskou centrálnou bankou od roku 2003.

Americký dolár je jediným zákonným platidlom Východného Timoru od roku 2000. V tomto roku prešlo územie Východného Timoru pod správu Spojených národov a dolár nahradil dovtedy používanú indonézsku rupiu. Od roku 2003 vydáva východotimorská centrálna banka vlastné mince.V každodennom platobnom styku sa používajú súbežne mince amerického dolára a východotimorské mince. Miestne mince nemajú svoj vlastný ISO kód, ich jediným poslaním je dopĺňať mince dolára.

## Nominálne hodnoty
Zmluva medzi Východným Timorom a USA upravuje vzťah medzi východotimorskými obehovými mincami a americkými. Jeden dolár je tvorený stovkou východotimorských centavo. Východotimorské mince majú rovnaké nominálne hodnoty ako mince centu doláru (1, 5, 10, 25, 50 centavos).

Kategória:Meny v Ázii
Kategória:Východný Timor
Svidnícke sedlo

**Svidnícke sedlo** je územie v severnej časti svidníckeho okresu v oblasti chránenej krajinnej oblasti Východné Karpaty, Laboreckej vrchoviny Nízkych Beskýd, pri štátnej hranici s Poľskom v nadmorskej výške od 450. Na jeho horizonte je Dukliansky priesmyk s nadmorskou výškou . Sedlo je ohraničené štátnou hranicou PR, Bielym kopcom (kóta ) územím katastra Vyšného Komárnika a Dolinou s kótou  Na jeho území vyviera Ladomírka s krátkym ľavostranným asi  dlhým potokom a pravostranným asi  dlhým potokom, ktorý je v prvej tretine od spodnej časti rieky rozdvojený na dva menšie potôčiky. Je súvislé zalesnený bukom a smrekom s malými ostrovčekmi trávnatých porastov. Sedlo pretína hlavná cesta 73 spájajúca Svidník s Dukla.

Vo svidníckom sedle je Dukliansky pamätník s cintorínom pochovaných príslušníkov 1. česko-slovenského armádneho zboru v ZSSR, pamätník ženistom, ktorí odmínovali priestory Duklianskeho bojiska. Je tam pamätník vyznačujúci pamätné miesto kde zahynul generál Jaroslav Vedral-Sázavský, pozorovateľná veliteľa armádneho zboru, dnes betónová veža s vyhľadkovou plošinou a ďalšie monumenty pripomínajúce obdobie ťažkých bojov v čase karpatsko-duklianskej operácie. 

Svidnícke sedlo bolo poznačené ľudskými útrapami i v období 1. svetovej vojny, kde vojaci 8. ruskej armády  prekročili jeho územie a viedli v októbri 1914 až marci 1915 bojovú činnosť až v oblasti Svidníka. Svidníckym sedlom v priebehu stáročí pochodovali veľakrát vojenské ešalóny, ktoré tamojším obyvateľom prinášali ťažké utrpenia.

Kategória:Svidník
Kategória:Sedlá v Laboreckej vrchovine
Borivoje Filipović

**Borivoje Filipovič** (* 28. august 1982, Novi Sad, Srbsko) je srbský futbalista, hrá na poste útočníka.

Kategória:Narodenia v 1982
Kategória:Srbskí futbalisti
Kategória:Hráči FC Spartak Trnava
Corgoň liga 2005/2006

**[[Corgoň liga]]** v sezóne 2005/2006 je v poradí 13. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.

center

## Tabuľka

* Majstrovským klubom v ročníku 2005/2006 Corgoň ligy je **MFK Ružomberok**
* Zostupujúcim klubom v ročníku 2005/2006 Corgoň ligy je **FK Matador Púchov**
* V tomto ročníku z 2. najvyššej slovenskej futbalovej súťaže postupujú do ročníka 2006/07 tri kluby: **MFK Košice**, **ŠK Slovan Bratislava** a **FC Senec** ( *Od sezóny 2006/07 tak bude v Corgoň lige hráť namiesto 10 futbalových klubov 12* ).

## Tabuľka ligových strelcov

## Externé odkazy
* RSSSF.com

Kategória:Futbal v 2005
Kategória:Futbal v 2006
Kategória:Najvyššia futbalová súťaž na Slovensku
Ľubomír Bernáth

**Ľubomír Bernáth** (* 3. september 1985, Nitra) je slovenský futbalista, hrá na poste útočníka. V súčasnosti je hráčom slovenského corgoňligového klubu FC Spartak Trnava. Futbalovo začínal v nitrianskom klube HFK Nitra. Neskôr prestúpil do Močenka a v lete 2007 do Trnavy. 

Kategória:Osobnosti z Nitry
Kategória:Slovenskí futbalisti
Kategória:Hráči FC Spartak Trnava
Martin Guldan

**Martin Guldan** (* 3. september 1990, Trnava, Slovensko) je slovenský futbalista, hrá na poste útočníka.  V súčasnosti je hráčom slovenského corgoňligového klubu FC Spartak Trnava. Reprezentuje Slovensko v mládežníckych výberoch. 

Kategória:Slovenskí futbalisti
Kategória:Hráči FC Spartak Trnava
Kategória:Osobnosti z Trnavy
Nebojša Jelenković

**Nebojša Jelenković** (* 26. máj 1978, Novi Sad, Srbsko) je srbský futbalista, hrá na poste stredopoliara.  

Kategória:Srbskí futbalisti
Kategória:Hráči FK Kubaň Krasnodar
Kategória:Hráči FC Spartak Trnava
Kategória:Osobnosti z Nového Sadu
Filipínske peso

náhľad|Znak filipínskeho pesa

**Filipínske peso** (; ISO 4217 kód **PHP**; numerický kód **608**; značka **₱**) je zákonné platidlo Filipín. Názov *peso* si filipínska mena zachovala z dôb, keď boli Filipíny súčasťou španielskej koloniálnej ríše a peso bolo menou v rôznych španielskych kolóniách. Slovo peso v španielčine znamená váha.

ISO 4217 kód filipínskeho pesa je PHP. Jedno peso tvorí 100 sentimos.

Na Filipínach kolujú mince nominálnych hodnôt 1, 5, 10, 25 centavos, 1, 2 a 5 pesos.

Bankovky majú hodnoty 20, 50, 100, 200, 500 a 1000 pesos.

Kategória:Meny v Ázii
Kategória:Filipíny
Peso

**Peso** môže byť:
*minca alebo mena:
**pôvodne: real de a ocho (=peso de a ocho, duro, peso duro, peso fuerte, strieborné peso, piaster, tvrdý piaster, ťažký piaster, španielsky dolár)
**argentínske peso
**dominikánske peso
**filipínske peso
**čilské peso
**kolumbijské peso
**kubánske peso
**kubánske konvertibilné peso
**mexické peso
**uruguajské peso
**bolívijské peso (1963 – 1987)
**ekvádorské peso (1871 – 1884)
**guatemalské peso (1859 – 1925)
**guinejsko-bissauské peso (1975 – 1997)
**honduraské peso (1871 – 1931)
**kostarické peso (1850 – 1896)
**nikaragujské peso (1878 – 1912)
**paraguajské peso (1856 – 1944)
**portorické peso (1812 – 1819, 1889 – 1897)
**salvádorské peso (1889 – 1919)
**venezuelské peso (1843 – 1874)
*historická jednotka hmotnosti:
**v Miláne: = 
**v Parme: = 
**v Modene: = 
**v Bologni: =
Barocco sempre giovane

náhľad|Barocco sempre giovane
**Barocco sempre giovane** (Večne mladý barok) je český komorný súbor mladých hudobníkov, ktorí sa špecializujú na uvádzanie skladieb vrcholného baroka. 

## O súbore

Barocco sempre giovane založil v roku 2004 violončelista Josef Krečmer. Súbor od tej doby absolvoval desiatky koncertov, nahráva CD, spolupracuje s Českou televíziou a Českým rozhlasom. Usporadúva vlastný abonentný cyklus koncertov v Pardubiciach. Súbor sa síce sústreďuje na obdobie baroka, ale títo mladí interpreti sa venujú aj klasicizmu a súčasným autorom.

## Nahrávky

* Antonio Vivaldi: Koncert d moll pre dvojo huslí a violoncello
* CD Akademie Václava Hudečka a Barocco sempre giovane 

## Externé odkazy

* Oficiálne internetové stránky súboru

Kategória:Hudobné telesá
Allister Carter

**Allister (Ali) Carter** je profesionálny anglický snookrový hráč. Býva v meste Tiptree. V roku 2008 dosiahol svoj prvý úspech na najvýznamnejších turnajoch sezóny, keď sa dostal do finále Majstrovstiev sveta. Hoci v ňom prehral vysoko s Ronniem O'Sullivanom (18-8), vynieslo ho to prvýkrát do prvej svetovej osmičky, konkrétne na siedme miesto.

V roku 2009 získal svoje prvé víťazstvo v bodovanom turnaji na Welsh Open, keď vo finále porazil Joa Swaila 9-5. A to v úvodnej časti finálového zápasu prehrával už 1-5. No skvelým výkonom vo večernej časti otočil z 3-5 na 8-5 a získal svoju prvú trofej, z ktorej sa tešil podobne ako keď zahral svoju prvú 147.

## Iné projekty

Kategória:Anglickí snookeristi
Hypnotize

***Hypnotize*** je piaty štúdiový album americkej rockovej skupiny System of a Down a zároveň druhá polovica dvojedície *Hypnotize/[[Mezmerize]]*. Album vyšiel skupine 22. novembra 2005, pol roka po tom ako bola publikovaná jeho prvá časť s názvom *[[Mezmerize]].* 

## Zoznam skladieb
# „Attack“ (Malakian, Tankian, Malakian) - 3:06 
# „Dreaming“ (Malakian, Tankian, Malakian, Odadjian) - 4:00 
# „Kill Rock 'n Roll“ (Malakian, Malakian) - 2:27 
# „Hypnotize“ (Malakian, Tankian, Malakian) - 3:09 
# „Stealing Society“ (Malakian, Tankian, Malakian) - 2:58 
# „Tentative“ (Malakian, Tankian, Malakian) - 3:36 
# „U-Fig“ (Malakian, Tankian, Malakian, Odadjian) - 2:55 
# „Holy Mountains“ (Malakian, Tankian, Malakian) - 5:28 
# „Vicinity of Obscenity“ (Tankian, Tankian, Malakian) - 2:51 
# „She's Like Heroin“ (Malakian, Malakian) - 2:44 
# „Lonely Day“ (Malakian, Malakian) - 2:47 
# „Soldier Side“ (Malakian, Malakian) - 3:40

## Výroba albumu
### System of a Down
** Daron Malakian – spev, gitaras, basová gitara, klávesy 
** Serj Tankian – spev, klávesy
** Shavo Odadjian – basová gitara
** John Dolmayan – bicie

### Spolupráca
* Rick Rubin, Daron Malakian, Michael Kezlaw - producenti
* Andy Wallace - mixáž
* David Schiffman -  technik
* Jason Lader Dana Nielsen - úprava
* Phillip Broussard - asistent techniky
* Vartan Malakian - výtvarné návrhy
* System of a Down, Brandy Flower - dizajn
* Serj Tankian, Mark Mann - sláčikové aranžmány

## Umiestnenie v rebríčkoch
### Album

### Single

## Referencie

Kategória:Hudobné albumy z 2005
Kategória:Albumy System of a Down
Kategória:Hudobné albumy produkované Rickom Rubinom
Central European Media Enterprises

**Central European Media Enterprises** (skr. **CME**) je verejne obchodovateľná mediálna spoločnosť, ktorá prevádzkovala televízne stanice v Bulharsku, Česku (Nova), Rumunsku, Slovensku (TV Markíza) a Slovinsku, ktorú kúpila v roku 2020 skupina PPF Petra Kellnera.

náhľad|Akcia CETV v Prahe v roku 2014

## História
Spoločnosť založil na Bermudách v roku 1994 Ronald Lauder.

23. marca 2009 Time Warner (od roku WarnerMedia) oznámili chystanú investíciu vo výške 241,5 milióna dolárov za 31% podiel v CME. O dva roky neskôr, 3. marca 2011 Time Warner nakúpili akcie za ďalších 3,1 milióna a navýšil tak svoj podiel na 34,4%. Dosiahli tak 47% podielu hlasovacích práv a celkového počtu 22,1 miliónov akcií.  V roku 2019 podľa GoogleFinance  bola trhová kapitalizácia CETV 1,19 miliardy dolárov a Warner vlastnil už viac ako 70%.

WarnerMedia v najväčšom prevzatí desaťročia v hodnote $108,7 miliárd dolárov získala v roku 2018 firma AT&T. Akcie spoločnosti CME boli do 13.10.2020 obchodovateľné na burze NASDAQ  a Pražskej burze cenných papierov a RM-S pod symbolom **CETV**. 

28. októbra 2019 sa skupina PPF Petra Kellnera a CME dohodli na prevzatí. PPF zaplatí za prevzatie CME okolo 2,1 miliardy amerických dolárov. Dohodu najprv odsúhlasilo valné zhromaždenie CME a skoro po roku (6. októbra 2020) aj Európska komisia (transakcia bola Komisii oznámená 1. septembra 2020). Dokončenie transakcie sa podľa informácií zverejnených na stránke spoločnosti CME očakáva 13. októbra 2020.

## Kanály, stanice, dcérske firmy
;Bulharsko
*bTV
*bTV Cinema
*bTV Comedy
*bTV Action 
*bTV Comedy
*RING.BG  
*bTV Lady  
 
;Česko
*TV Nova, 
*Nova Fun
*Nova Sport 1
*Nova Sport 2
*Nova International
*Nova Action
*Nova Lady  
*Nova Gold
*Nova Cinema

;Rumunsko (a Moldavsko)
*PRO TV
*PRO Cinema 
*PRO TV International 
*PRO TV Chisinau 
*Pro TV Internaţional 
*Acasă
*Acasă Gold
*PRO Arena 
*Acasa Moldova 

;Slovensko
*TV Markíza
*Markíza Doma
*Markíza Dajto
*Markíza KRIMI

;Slovinsko
*Kanal A 
*POP TV
*POP BRIO
*KINO
*OTO

## CME Content Academy
V roku 2022 Central European Media Enterprises spustila CME Content Academy. Dvojročný kurz CME Content Academy je navrhnutý tak, aby účastníkom poskytol základy naprieč rôznymi filmovými disciplínami a umožnil študentom stať sa televíznymi profesionálmi.

Prax je rozdelená na základe produkčnej schémy TV Nova, PRO TV, POP TV, bTV, RTL a TV Markíza a prebieha v Brne, Prahe, Záhrebe, Ľubľane, Sofií, Bukurešti a Bratislave.

## Referencie
Manažment používateľov

**Manažment používateľov** (iné názvy: **používateľský manažment**, nesprávne **manažment užívateľov/užívateľský manažment**; angl. *user management*) je systém, ktorý slúži na správu užívateľov. V  podstate definuje, kto a akým spôsobom môže narábať s konkrétnou aplikáciou. Jeho štyri hlavné funkcie sú vytvorenie používateľského konta, čítanie používateľských údajov, aktualizácia údajov a napokon je to odstránenie používateľského konta. Tieto štyri základné funkcie sa označujú v skratke ako “Create, read, update and delete (CRUD)”.

## Použitie
Systémy manažmentu používateľov sa používajú všade, kde je potrebné mať kontrolu nad užívateľskými operáciami. V niektorých prípadoch sa aktivity používateľov v systéme logujú.

Kategória:Informatika
Lambert (jednotka)

**Lambert** je jednotka jasu v sústave CGS, značka L (podľa iných zdrojov Lb). Jeden lambert je 3183,099 Cd/m2.

Pomenovanie je podľa nemeckého matematika, fyzika a astronóma Johanna Heinricha Lamberta.

Jednotkou jasu v sústave SI je kandela na meter štvorcový.

Kategória:Fyzikálne jednotky
Latinovia (Grécko)

**Latinovia** (po gr. Φραγγοί – Frangí, t. j. "Frankovia") sú etnokonfesionálna skupina Grékov na niektorých kykladských ostrovoch. Dnes ich je už len asi 10 000.

Ich názov vystihuje predovšetkým ich náboženskú vieru, nakoľko sú katolíci, pretože tieto oblasti patrili v stredoveku Benátkam. Rozprávajú kykladským dialektom novogréčtiny. Ide o potomkov Grékov, ktorí prestúpili na katolícku vieru, no uchovali si grécku kultúru a jazyk, mohlo tu dôjsť aj k istému miešaniu medzi Talianmi a Grékmi. Na niektoré ostrovy, napr. na Syros boli po grécko-tureckej výmene obyvateľstva v dvadsiatych rokoch umiestnení Maloázijskí Gréci, aby tu bola predstavená ortodoxná viera. Prevažne talianske mená obyvateľov boli potom helenizované. Miestne folklórne tradície neboli ovplyvnené benátskymi, tak ako na Iónskych ostrovoch. Hudba je prevažne orientálna, podobná ako aj z ostatných gréckych ostrovov. Taliansky pôvod má mietsny tanec *ballos*. Známy katolícky Grék bol spevák Markos Vamvakaris.

Kategória:Gréci
Kazachstanský tenge

thumb|Kazašské peniaze

Kazašský tenge je peňažná jednotka Kazachstanu. 1 tenge sa delí na 100 tyinov, kód meny je **KZT** a symbol **₸**. Tenge bol zavedený 15. novembra 1993. Od roku 2002 je v platnosti zákon, ktorý v Kazachstane zakazuje prijímať pri platbách inú menu ako tenge.

## Iné projekty

Kategória:Meny v Ázii
Kategória:Kazachstan
Mongolský tugrik

thumb|Bankovka 20 000 tugrik - dizajn z roku 2006.
**Mongolský tugrik** je národná mena Mongolska, ktorá bola prvýkrát vydaná v roku 1925.

Tugrik sa tlačil v nových sériách v rokoch 1939, 1941, 1955 a 1996.

V roku 1939 sa na bankovkách objavuje prvýkrát Sukhbaatar s mongolskou abecedou.

Od roku 1941 sa na bankovkách začína objavovať namiesto mongolského písma cyrilika.

Kategória:Meny v Ázii
Kategória:Mongolsko
1 cent (americký dolár)

right|thumb|1 cent

**Cent** je najmenšia minca meny americký dolár, ktorá je ekvivalentná jednej stotine USD. Jeho symbol je **¢**. Jeho predná strana od roku 1909 znázorňuje profil prezidenta Abrahama Lincolna, pri príležitosti stého výročia jeho narodenia. Od roku 1959 (150 rokov po Lincolnovom narodení) zadná strana znázorňuje Lincolnov pamätník. Minca má priemer 19,05 mm a hrúbku 1,55 mm.

Často sa nazýva aj *penny*, hoci oficiálny názov je cent.

## Iné projekty

Kategória:Americký dolár
Nickel (americký dolár)

**Nickel** alebo **niklák** je 5-centová minca amerického dolára, ktorá má hodnotu 1/20 USD.

Od roku 1938 sa na averze mince nachádza profil prezidenta Thomasa Jeffersona. Od roku 1938 do roku 2003 bol na zadnej strane Monticello. V rokoch 2004 a 2005 mali mince nový vzhľad na pamiatku dvojstoročnice kúpenia Louisiany a expedície Lewisa a Clarka. Od roku 2006 je na reverze opäť Monticello, na averze je nový portrét Jeffersona.

## Iné projekty

Kategória:Americký dolár
Simple API for XML

**Simple API for XML** (skrátene **SAX**) umožňuje sériový prístup ku XML. Ide o prúdové zobrazenie, pri ktorom sa dokument rozdelí na jednotlivé časti (počiatočné a koncové značky, obsahy elementov, komentáre a pod.). Postupne sa volajú jednotlivé udalosti, ktoré ohlasujú nájdenie konkrétnych častí. Spôsob spracovania týchto udalostí je potom v kompetencii programátora.

Kategória:XML
Kategória:Programovanie
Poldolár (americký dolár)

right|thumb|Poldolár z roku 2013
**Poldolár** je minca, ktorá má hodnotu 50 centov alebo polovicu amerického dolára. Vyrába sa takmer každý rok, s výnimkou odstávky mincovne v roku 1794. Jediná americká minca, ktorá sa razí dôslednejšie, je cent.

## Iné projekty

Kategória:Americký dolár
Štvrťdolár (americký dolár)

right|thumb|Štvrťdolár z roku 2006

**Štvrťdolár** (hovorovo *quarter*) je minca s nominálnou hodnotou 25 centov alebo 1/4 amerického dolára. Vyrába sa od roku 1796.

Má priemer 24,26 mm a hrúbku 1,75 mm, váha 5,67 g. Zloženie: meď-nikel.

Od roku 1999 do roku 2008 Americká štátna mincovňa vydávala cca každých 10 týždňov nové štvrť-dolárové mince, s námetmi 50 štátov únie, ktoré oslavujú ich unikátnu históriu, tradície a symboly.

Od roku 2010 Americká štátna mincovňa začala vydávať nové pamätné štvrť-dolárové mince, s námetom Národné parky a Pamätné miesta USA. 

## Iné projekty

Kategória:Americký dolár
Bounty

**Bounty** môže byť:
* loď britského kráľovského námorníctva z 18. storočia a jej repliky, pozri HMS Bounty
* mesto duchov v Saskatchewane v Kanade, pozri Bounty, Saskatchewan
* súostrovie skladajúce sa z 13 malých ostrovov v Tichom oceáne, súčasť Nového Zélandu, pozri Bounty (súostrovie)

## Pozri aj
*Bounty Bay (Záliv Tichého oceánu v Pitcairnovych ostrovoch)
Matthias Ettrich

**Matthias Ettrich** (* 14. jún 1972, Bietigheim-Bissingen, Nemecko) je nemecký informatik, softwarový inžinier a programátor, zakladateľ projektu KDE, známy aj svojim prispením do projektu LyX.

Študoval počítačové vedy na Inštitúte Wolhelma Schickarda na univerzite v Tübingene.

V súčasnosti žije v Berlíne, pracuje v spoločnosti Trolltech ako vedúci softvérového vývoja so zameraním na grafický toolkit widgetov Qt.

6. novembra 2009 bol Ettrich vyznamenaný *Spolkovým krížom za zásluhy* za príspevky k slobodnému softwaru.

## Referencie


## Iné projekty

## Externé odkazy
* The People Behind KDE: Interview with Matthias Ettrich (2000)
* The People Behind KDE: Interview with Matthias Ettrich (2004)

Kategória:Nemeckí informatici
Chráň svoje bláznovstvá

***Chráň svoje bláznovstvá*** je debutový štúdiový album, ktorý so skupinou Indigo nahral spevák Peter Nagy. Album vydalo hudobné vydavateľstvo Opus v roku 1984. Album bol vydaný v roku 2008 v edícii *Slovenské legendárne albumy II.*.

Okrem titulnej skladby na na albume nachádza niekoľko nahrávok, ktoré spolu s úvodným hitom „Profesor Indigo“ rozbehli v druhej polovici 80. rokov vo vtedajšom Československu nagymániu. Boli to hlavne piesne „Môj malý Edy“, „Slovník čistých slov“ ako aj lýrová kantiléna „Kristínka iba spí“.

## Zoznam skladieb

## Výroba albumu
### Skupina Indigo
* Peter Nagy – spev, akustická gitara
* Ladislav Kozusznik – elektrická a akustická gitara, vokály
* Ivo Volejníček – klávesové nástroje, saxofón, vokály
* Pavol Matuška – basová gitara, vokály
* Miroslav Okáľ – bicie nástroje

### Hostia
* Vokálna skupina TREND: Anna Melišíková, Barbora Ružová, Ladislav Briestenský, Viera Briestenská (5, 6, 7, 9, 10, 11, 12)
* Sláčikové kvarteto (3)
* Sláčikový orchester (6)
* Václav Patejdl – klávesové nástroje (6, 8)
* Tamara Koričanská - spev

### Spolupráca
* Ján Lauko - hudobná spolupráca
* Peter Smolinský, Michal Ivanický - zvuková réžia
* Štefan Danko - zodpovedný redaktor
* Fedor Nemec - fotografie
* Radko Varbanov - dizajn

## Pozri aj
* nagymánia

Kategória:Hudobné albumy z 1984
Kategória:Debutové albumy
Kategória:Albumy Petra Nagya
Imrich Sucký

**Imrich Sucký** (* 1899 – † 1973, Viedeň) bol pred a počas Slovenského štátu pracovníkom polície, ktorý mal na starosti boj s komunistami. Dlhoročný politický väzeň.

Imrich Sucký nastúpil k polícii v roku 1919. V rokoch 1920 - 1923 bol pracovníkom trestno - kriminálneho oddelenia Policajného riaditeľstva v Bratislave. Od roku 1924 bol pracovníkom Odbočky spravodajskej ústredne pri Policajnom riaditeľstve, tzv. obranné spravodajstvo. V roku 1929 sa aktívne podieľal pri zatýkaní Vojtecha Tuku a ďalších osôb (napr. Alexandera Macha...) v kauze "Tukova aféra". 

Počas Slovenského štátu v rokoch 1939 až 1945 bol vedúcim skupiny detektívov na 2. oddelení Ústredne štátnej bezpečnosti (ÚŠB), kde sa aktívne zúčastnil na odhaľovaní komunistických skupín, príprav komunistických diverzných akcií, teroristických útokov a pri zatýkaní väčšiny komunistických predstaviteľov (Široký, Husák, Osoha...).

V máji 1945 bol sám zatknutý. Po takmer dvoch rokoch bol prepustený na slobodu. V roku 1948 emigroval do Rakúska. Tu sa zapojil do protikomunistického odboja a spolupracoval aj s americkou službou CIC. V roku 1957 bol po rozhodnutí ministra vnútra Rudolfa Baráka unesený z Viedne do ČSR. Mal byť použitý pri pripravovanej vnútrokomunistickej akcii voči predsedovi vlády Viliamovi Širokému. Väznený bol na Pankráci, v Opave, Leopoldove a Valdiciach. Po amnestii 9. mája 1968 bol prepustený. Opäť emigroval do Rakúska, kde aj zomrel.

V roku 2007 o živote Imricha Suckého vyšla životopisná kniha *Spravodajské eso Slovenského štátu: Kauza Imrich Sucký*

## Referencie


Kategória:Narodenia v 1899
Kategória:Úmrtia v 1973
Kategória:Slovenskí policajti
Kategória:Protikomunistický odboj v Česko-Slovensku
Kategória:Politickí väzni komunistického režimu v Česko-Slovensku
Kategória:Slovenskí emigranti a exulanti
Myslíš na to, na čo ja?

***Myslíš na to, na čo ja?*** je tretí štúdiový album, ktorý so skupinou Indigo nahral Peter Nagy. Album vydalo hudobné vydavateľstvo Opus v roku 1986.

Medzi najznámejšie piesne albumu okrem titulnej skladby patrí aj pieseň „Láska je tu s vami“ (silne pripomínajúca iný hit od skupiny Queen s názvom „We Will Rock You“), na ktorej nahrávaní sa zúčastnili aj členky Petrovho fanklubu.

## Zoznam skladieb

## Výroba albumu
### Skupina Indigo
* Peter Nagy – spev, akustická gitara, ústna harmonika
* Ladislav Kozusznik – elektrická a akustická gitara, vokály
* Pavol Matuška – basová gitara, vokály
* Peter Kliment – klávesové nástroje, vokály
* Peter Zvolenčák – klávesové nástroje, vokály
* Miroslav Okáľ – bicie nástroje, perkusie

### Hostia
* Ewald Daniel, Pavel Bogacz, Ladislav Maršovský, Ľudovít Kanta – sláčikové kvarteto (10, 12)
* Fanklub Petra Nagya, Bratislava – (9)

### Spolupráca
* Peter Smolinský – hudobná réžia
* Jozef Krajčovič – zvuková réžia
* Štefan Danko – zodpovedný redaktor
* Fedor Nemec – fotografie
* Radko Varbanov – dizajn

Kategória:Hudobné albumy z 1986
Kategória:Albumy Petra Nagya
Miništát

right|thumb|Miništáty na mape sveta

**Miništát** alebo **mikroštát** je nezávislý štát, ktorý má veľmi malú rozlohu, veľmi malý počet obyvateľov alebo väčšinou oboje. Sú to štáty Andorra, Monako, San Maríno, Lichtenštajnsko, Nauru, Palau, Tuvalu, Svätý Krištof a Nevis, Vatikán. 

Mikroštáty majú pomerne veľký vplyv na zhromaždeniach Organizácie spojených národov, pretože platí pravidlo, že každý štát má rovnako významný hlas bez ohľadu na jeho veľkosť.
Najmenším plne suverénnym štátom je Vatikán, ktorý mal pri sčítaní obyvateľov v júli 2009 iba 911 obyvateľov a rozkladá sa na ploche .

Mikroštáty by sa nemali zamieňať s územiami, ktoré nemajú úplne uznanú nezávislosť, ako napríklad Normanské ostrovy, ani so štátmi s neuznanou nezávislosťou (Južné Osetsko, Podnestersko a iné), z ktorých sa však v budúcnosti môžu stať plnoprávne štáty.

## Literatúra
* KOŘÍNEK, Vladimír. *Ministáty Evropy: Lucembursko, Andorra, Malta, Lichtenštejnsko, San Marino, Monako, Vatikán, Gibraltar*. Krnov : Vladimír Kořínek, 2003. ISBN 80-903184-0-1

## Zdroj

Kategória:Štáty
1 dolár

**1 dolár** môže byť:
* minca alebo bankovka:
** 1 americký dolár
** 1 austrálsky dolár
** 1 kanadský dolár
** 1 novozélandský dolár

## Pozri aj
* dolár
1 americký dolár (minca)

right|thumb|Dolár z roku 2008

**1 (americký) dolár** alebo **(jedno)dolárová minca USA** je minca, ktorá sa v USA razila zo zlata, striebra a základných kovov. Strieborné doláre, čo boli prvé používané dolárové mince, sa razili od roku 1794.

Váha: 8,1g, priemer 26,5mm, hrúbka: 2 mm.

Zloženie: Meď-zinok-mangán-nikel.

V roku 2007 začala Americká centrálna banka vydávať novú zberateľskú sériu 1 dolárových mincí na počesť amerických prezidentov. Každý rok až do roku 2016 budú vydané nové mince, každá s iným portrétom prezidenta.

## Potrebujem mincu USA druhú stranu

Kategória:Americký dolár
Vnútorný Londýn

right|thumb|Vnútorný Londýn podľa ILEA
right|thumb|Vnútorný Londýn podľa ONS

**Vnútorný Londýn** je označenie mestských častí v strede mesta Londýn. Podľa ILEA - *Inner London Education Authority* - Inštitúcie spravujúca školstvo vo Vnútornom Londýne ho tvorí 13 mestských častí:
* Camden
* City
* Greenwich
* Hackney
* Hammersmith a Fulham
* Islington
* Kensington a Chelsea
* Lambeth
* Lewisham
* Southwark
* Tower Hamlets
* Wandsworth 
* Westminster

Podľa ONS - *Office for National Statistics* - Národného štatistického úradu tvoria Vnútorný Londýn aj mestské časti Newham a Haringey.

Kategória:Londýn
Súvislý graf

Neorientovaný graf sa nazýva **súvislý**, ak medzi ľubovolnými dvoma jeho vrcholmi existuje cesta.   

Súvislý graf sa skladá z práve jedného komponentu. 

Pre orientované grafy sú definované dva druhy súvislosti:
*Orientovaný graf je slabo súvislý, ak jeho symetrizácia je súvislý graf.
*Orientovaný graf je silno súvislý, ak pre každé dva vrcholy **u** a **v** existuje cesta z **u** do **v** aj cesta **v** do **u**.

## Vlastnosti súvislých grafov
* Každý súvislý graf G obsahuje vrchol *v* s vlastnosťou G - v (tzn. z grafu G odstraníme vrchol v) je súvislý graf
* V súvislom grafu je m ≥ n - 1 (kde *m* je počet hrán a *n *je počet vrcholov)
* Ak sú stupne všetkých vrcholov aspoň n/2 (kde n je počet vrcholov), potom je graf súvislý

## Literatúra
* Znám, Š: Kombinatorika a teória grafov. Bratislava, Matematicko-fyzikálna fakulta Univerzity Komenského. 1982, s. 39

Kategória:Teória grafov
Soane Museum

náhľad|Soane Museum
**Soane Museum** je múzeum architektúry. Nachádza sa v pôvodnom dome architekta Johna Soaneho. Bol zberateľom obrazov a starožitností. V jeho zbierkach sú návrhy a modely projektov ale aj obrazy a starožitnosti.

## Iné projekty

Kategória:Londýnske múzeá a galérie
Latinovia

**Latinovia** môže byť:
*kmeň Italikov, obyvatelia Latia, pozri Latinovia (Italikovia)
*etnokonfesionálna skupina Grékov, pozri Latinovia (Grécko)
Caranisti

**Caranisti**, **Národní caranisti** alebo oficiálne **Národná roľnícka strana** (po rumunsky: *Partidul Naţional-Ţărănesc*, *PNŢ*) sú prívrženci buržoáznej politickej strany, ktorá existovala v Rumunsku v rokoch 1926 - 1947.

Strana vznikla spojením národnej strany (založená v Sedmohradsku v roku 1881) a roľníckej strany (vznik 1918). Jej prívrženci hájili záujmy veľkých roľníkov a priemyselnej buržoázie, ktorú spájali zahraničné investície. V rokoch 1928 - 1933 (s prestávkou od apríla 1931 do mája 1932) to bola vládnuca strana v krajine. Základom programu strany, ktorá ho publikovala v roku 1935 bola idea tzv. Roľníckeho štátu. Predsdedovia strany potláčali nepokoje pracujúcich Rumunska (štrajk baníkov v auguste 1929 a železničiarov vo februári 1933 a iné). Zaslúžili sa o nastolene fašizmu v krajine a o začatie vojny proti Sovietskemu zväzu. V rokoch 1944 - 1945 sa stali súčasťou vlád reakčnou väčšinou. Lídri strany však prekážali uskutočneniu mnohých reforiem v Rumunsku, preto ich rozhodnutím z júla roku 1947 rumunský parlament rozpustil. Po roku decembrových udalostiach z roku 1989 v Rumunsku znova obnovili svoju činnosť.

## Výsledky volieb

Kategória:Politické strany v Rumunsku
Strana Veľkého Rumunska

**Strana Veľkého Rumunska** (rum. *Partidul România Mare*), skrátene *PRM*, je krajne nacionalistická rumunská politická strana založená v roku 1991. Jej predsedom je Corneliu Vadim Tudor. 

Popularita PRM bola v 90. rokoch na vzostupe. V rokoch 1994–1996 bola strana vo vláde a od roku 1996 v opozícii. V roku 2000 získala vo voľbách druhý najvyšší počet hlasov. Odvtedy však jej podpora klesá: v roku 2008 získala vo voľbách do poslaneckej snemovne iba 3,2 % hlasov a do senátu iba 3,6% hlasov. Ani do jednej z komôr rumunského parlamentu sa teda nedostala. Pri voľbách v novembri 2007 sa strane podarilo získať piatich zástupcov v Európskom parlamente.

Zatiaľ čo v zahraničí je strana vnímaná ako pravicovo-extrémistická, v Rumunsku je považovaná za ľavicovo-extrémistickú. Dôvodom je stranícka ideológia komunizmu a nacionalizmu prevzatá z Ceauşescovej éry. Za nepriateľov rozvoja Rumunska strana označuje menšiny (hlavne Maďarov a Rómov) a homosexuálov. Predstavitelia strany tiež v minulosti popierali holokaust alebo aspoň rumunskú účasť na ňom.

Kategória:Politické strany v Rumunsku
Ferdinand Perier

**Ferdinand Perier**, SJ (* 22. september 1875, Antverpy, Belgicko – † 10. november 1968, Kalkata, India) bol rímskokatolícky arcibiskup – arcibiskup kalkatský a rehoľník Spoločnosti Ježišovej.

## Biografia
Ferdinand Perier sa narodil 22. septembra 1875 v Antverpách v Belgicku. 3. októbra 1909 bol Ferdinand vysvätený na kňaza Spoločnosti Ježišovej. 10. augusta 1921 bol vymenovaný za titulárneho arcibiskupa Plataei a arcibiskupa koadjútora kalkatského. 21. decembra 1921 prijal biskupskú vysviacku z rúk arcibiskupa Pietra Pisaniho, apoštolského delegáta v Indii a spolusvätiteľov Santina Taveggiu, biskupa krišnagarského a Louisa Van Hoecka, SJ, biskupa patnanského. Keď 23. júna 1924 rezignoval kalkatský arcibiskup Brice Meuleman, SJ, Ferdinand Perier ako koadjútor po ňom „zdedil“ funkciu kalkatského arcibiskupa. 12. augusta 1960 ako takmer 85-ročný odstúpil z funkcie kalkatského arcibiskupa a bol vzápätí vymenovaný za titulárneho arcibiskupa rhoinského. Zúčastnil sa prvého a druhého zasadania Druhého vatikánskeho koncilu ako koncilový otec. Zomrel 10. novembra 1968 v Kalkate.

## Zdroj
* CHENEY, David M.. *Archbishop Ferdinand Périer, S.J. †* [online]. catholic-hierarchy.org, [cit. 2016-04-04]. Dostupné online. 

Kategória:Belgickí rímskokatolícki arcibiskupi
Kategória:Arcibiskupi Kalkatskej arcidiecézy
Kategória:Belgickí jezuiti
.308 Winchester

náhľad|Náboj .308 Winchester
náhľad|Vedľa batérie
**.308 Winchester** je komerčná verzia vojenského náboja 7,62 × 51 mm NATO (náboj je tiež označovaný ako T65) uvedená v roku 1952 na trh firmou Winchester Repeating Arms Company (to znamená 2 roky pred tým, než sa začala používať zmienená vojenská verzia).

## Rozdiel oproti 7,62 × 51 mm NATO
Vojenský náboj 7,62 × 51 mm NATO je takmer identický s komerčným nábojom .308 Winchester. Ale špecifikácia tohto náboja je pod kontrolou NATO, zatiaľ čo kontrolu jeho civilnej verzie má na starosti SAAMI. Jediný väčší rozdiel je v rozmere nábojnice v určitom mieste. Líši sa o 0,013" (vojenská verzia je väčšia). Takže keď sa použije civilný náboj do vojenskej zbrane, tak na stenu nábojnice pôsobia príliš veľké sily, čo môže spôsobiť problémy. Síce je celkom bezpečné miešať medzi sebou obe kalibre, ale keď sa používajú správne náboje do určenej hlavne, tak vzniká menej problémov.

## Vlastnosti + rozdiel oproti náboju [[.30-06 Springfield]]
Náboj 7,62 x 51 mm vo väčšine zbraní podáva rovnaký balistický výkon ako náboj .30-06 Springfield, ktorý sám nahradil. Nábojnica je síce kratšia, ale použitá strela a množstvo strelného prachu sú takmer identické. Menší objem nábojnice je dostatočný vďaka modernejším strelným prachom než boli tie, ktoré sa používali na začiatku éry náboja .30-06 Springfield.
[náhľad|Zľava doprava: [.50 BMG, 300 Win Mag, .308 Winchester (rovnaký vzhľad ako 7,62 × 51 mm NATO), 7,62 × 39 mm, 5,56 × 45 mm NATO, .22LR ]]

## Náboje odvodené z .308 Winchester
* .243 Winchester
* .260 Remington
* 7mm-08 Remington
* .338 Federal
* .358 Winchester (8,8 x 51 mm)
* .307 Winchester
* .356 Winchester

## Použitie
Tento náboj je vďaky svojej presnosti používaný pre terčovú streľbu a vďaka svojmu výkonu na lov veľkej zveri (až do veľkosti losa).

## Špecifikácia
* Priemerná hmotnosť strely: 168 grainov
* Priemerná úsťová rýchlosť: 830 m/s
* Priemerná úsťová energia: 3 678 J

* Celková dĺžka náboja: 71,12 mm

* Maximálny tlak: 4 150 Bar

* Typ zápalky: veľká pušková ( LR )

## Príklady zbraní používajúce tento náboj
* Beretta Model 501
* CZ-750
* Winchester Model 70
* Winchester Model 88

## Pozri aj
* Zoznam nábojov do ručných zbraní
* Zoznam nábojov do pušiek
* Typy striel
* Palná zbraň

## Externé odkazy
* Schéma preletu strely tkanivami 1.
* Schéma preletu strely tkanivami 2.

Kategória:Strelivo
.357 SIG

náhľad|Náboj .357 SIG
**.357 SIG** je pištoľový náboj. Je to produkt švajčiarsko-nemeckej zbrojovky SIG-Sauer v spolupráci s americkým výrobcom nábojov Federal Cartridge.

## Dejiny
Náboj bol vyvinutý v roku 1994. Malo ísť o výkonnostný ekvivalent náboja .357 Magnum, určený nie pre revolvery, ale pre samonabíjacie zbrane.

Pred uvedením tohto náboja na trh neexistovali takmer žiadne samonabíjacie zbrane komorované na kaliber.357 Magnum. Výnimkou bol napríklad Desert Eagle a vzácny Coonan. To preto, že je veľmi náročné pre tento kaliber vyrobiť samonabíjaciu zbraň.

## Premena zbraní na tento kaliber z kalibru .40 S&W
Väčšina pištolí komorovaných na náboj .40 S&W môže byť premenená na kaliber.357 SIG púhou výmenou hlavne a vratnej pružiny (U pištolí s obzvlášť silnou vratnou pružinou stačí len vymeniť hlaveň). Zásobníky sú medzi týmito dvoma kalibrami volne zameniteľné. Avšak.357 SIG je navrhnutý na väčšie tlaky než.40 S&W, takže u niektorých zbraní táto premena nemusí byť možná.

## Výkon
Vďaka svojej relatívne vysokej úsťovej rýchlosti ponúka tento náboj veľmi plochú trajektóriu letu strely. To má za následok skutočnosť, že u neho existuje väčšia pravdepodobnosť prestrelenia cieľa – a preto sa často používa pre prestrelenie nepriestrelných viest, ďalej je náboj vhodný pre použitie expanzných striel u ktorých vďaka svojej vysokej rýchlosti zaisťuje veľmi dobrú deformáciu.

Čo sa týka výkonu, tak nedosahuje takých maximálnych hodnôt akých dosahuje .357 Magnum, v základe sa však ich hodnoty môžu prekrývať.

## Špecifikácia
* Priemerná hmotnosť strely: 129 grainov
* Priemerná úsťová rýchlosť: /s
* Priemerná úsťová energia: 771 J
* Priemer strely: 0,355" ()
* Celková dĺžka náboja: 1,14" ()
* Typ zápalky: malá pištoľová

## Príklady zbraní komorovaných na tento kaliber
náhľad|Náboj .357 SIG
Tento zoznam bol vytvorený v roku 2005

* Glock 31 (Full-Size)
* Glock 32 (Compact)
* Glock 33 (Sub-Compact)
* SIG P226/P226R DAK (Full-Size)
* SIG P229 (Compact)
* SIG P239 (Sub-Compact)
* SIG SP2340 (Polymer Compact)
* SIG SP2022 (Polymer Compact)
* Springfield Armory XD 4 in (102 mm) „Service“
* Springfield Armory XD 5 in (127 mm) „Tactical“
* Heckler & Koch USP Compact (Compact)
* Heckler & Koch P2000 (Compact)
* Heckler & Koch P2000SK (Sub-Compact)
* Steyr M357 A-1
* Smith & Wesson M&P (Full-Size and Compact)
* Walther P99 (Full-Size) (pozn.: Walther nikdy nevyrábal túto pištoľ v tejto raži. Ale zmenou hlavne modelu pre .40 S&W je možné toho dosiahnuť)
* Kel-Tec P-40 (s hlavňou od iného výrobcu)

## Synonymá názvu
* .357 Auto

## Pozri aj
* Zoznam nábojov do ručných zbraní
* Zoznam nábojov do pušiek
* Typy striel
* Palná zbraň

## Iné projekty

Kategória:Strelivo
Power ball

thumb|Powerball Neon Green

**Power ball** je obchodné meno ručného posilňovacieho nástroja určeného tiež pre relaxáciu, rehabilitáciu svalov ruky, alebo ako hračka. Zariadenie sa skladá z obalu veľkosti tenisovej loptičky z plastu, alebo kovu ktorý sa nachádza okolo voľne sa otáčajúceho rotoru. Tento je možné roztočiť buď na neho namotanou šnúrkou, alebo odrazením prstom. Keď sa rotor začne otáčať, zariadenie začne fungovať ako gyroskop. Pri dostatočne rýchlych otáčkach je možné krútivým pohybom zápästia zrýchlovať jeho otáčky.

## Princíp
Základnou časťou zariadenia je rotor, ktorý je uložený v pevnom obale z plastu. Obal takmer kompletne zakrýva rotor až na otvor ktorým sa dá k nemu dostať a roztočiť ho. Rotor je pripevnený k osi, ktorá sa nachádza v žliabku vnútorného obvodu vonkajšej kostry. Ľahký prstenec s dvomi drážkami sa nachádza v žliabku. Tento prstenec sa v žliabku môže šmýkať - drží otáčajúci sa gyroskop vystredený v kostre zabraňujúc sa im navzájom dotknúť (čo by spomalilo gyroskop), ale umožňujúci zmenu orientácie osi. Keď sa začne gyroskop otáčať, nakláňanie zariadenia zapôsobí na gyroskop tak, že sa oska začne šmýkať po obvode v žliabku v smere kružnice. Žliabok z vnútra obalu je o niečo širší ako oska - vonkajší krútivý moment, ktorým človek pôsobí na zariadenie spôsobí že koniec jednej osky tlačí na hornú hranu žliabku a popritom druhý koniec tlačí na spodnú hranu žliabku na druhej strane. Tieto dva účinky spolu spôsobujú že zariadenie funguje - gyroskop pôsobí ako reakcia na vonkajší moment otáčania a pôsobenie osky na hrany žliabku spôsobuje zrýchľovanie otáčajúceho sa rotoru.

Zrýchlenie gyroskopu je najlepšie keď pôsobenie gyroskopu je v súhre s pohybom zápästia, takže moment zrýchlenia pôsobí neustálo. Zápästie sa môže otáčať obomi smermi (v smere hodinových ručičiek, či proti nemu) -- vo výsledku sa vždy zvyšujú otáčky. Určitý čas trvá kým človek nájde ten správny bod otáčania, pretože pri príliš rýchlom krútení zápästím sa vďaka šmykovému treniu gyroskop začne spomaľovať. Pretože trecia sila je základným prvkom funkčnosti zariadenia žliabok nesmie byť mazaný.

## Pozri aj
* Gyroskop

## Iné projekty

## Externé odkazy
* Powerball - recenzia

Kategória:Fitnes
Ganz (Štajersko)

**Ganz** bola do 31. decembra 2014 samostatná obec v Rakúsku v spolkovej krajine Štajersko v okrese Bruck-Mürzzuschlag. 1. januára 2015 bola obec Ganz spojená s mestom Mürzzuschlag. Spojené mesto má názov Mürzzuschlag.

Obec mala rozlohu  a 1. januára 2014 v nej žilo 346 obyvateľov.

## Referencie

## Iné projekty

## Externé odkazy
Ganz na www.gemeinde.steiermark.at 

Kategória:Mürzzuschlag
Kategória:Bývalé obce v Štajersku
Kapellen

**Kapellen** môže byť:

*  mesto v Belgicku v provincii Antverpy, pozri Kapellen (Belgicko)
*  mestská časť obci Glabbeek v Belgicku, pozri Kapellen (Glabbeek)

*  obec v Rakúsku v okrese Mürzzuschlag v Štajersku, pozri Kapellen (Rakúsko)
Britney (album)

***Britney*** je tretí štúdiový album Britney Spears, ktorý vydala dňa 5. novembra 2001.

## Pôvodné vydanie
# "I'm a Slave 4 U" (produced by The Neptunes) – 3:23
# "Overprotected" (produced by Max Martin and Rami) – 3:18
# "Lonely" (produced by Rodney Jerkins) – 3:19
# "I'm Not a Girl, Not Yet a Woman" (produced by Max Martin and Rami) – 3:51
# "Boys" (produced by The Neptunes) – 3:26
# "Anticipating" (produced by Brian Kierulf and Josh Shwartz) – 3:16
# "I Love Rock 'n' Roll" (produced by Rodney Jerkins) – 3:06
# "Cinderella" (produced by Max Martin and Rami) – 3:39
# "Let Me Be" (produced by Rodney Jerkins) – 2:51
# "Bombastic Love" (produced by Max Martin and Rami) – 3:05
# "That's Where You Take Me" (produced by Brian Kierulf and Josh Shwartz) – 3:32
# "What It's Like to Be Me" (produced by Wade J. Robson and Justin Timberlake, Timberlake also provides back lyrics to the chorus) – 2:50

## Bonusové skladby
# "When I Found You" (Latin America, Australia, Enhanced UK and iTunes Deluxe; B-Side to "That's Where You Take Me")- 3:36
# "Before the Goodbye" (Latin America, Australia, Enhanced UK and iTunes Deluxe)- 3.50
# "I Run Away" (Europe, iTunes Deluxe; bside to "I'm Not A Girl, Not Yet a Woman")- 4:04
# "Intimidated" 4:01

## Latinsko-americké  Video Rozšírené Bonus
* "Overprotected" (Music Video)
* "Overprotected" (Exclusive Live Performance)
* "Crossroads" (Movie Preview)
* Exclucive Links

## Limitovaná edícia
* "Overprotected" (The Darkchild Remix) – 3:07
* "I'm Not a Girl, Not Yet a Woman" (Metro Remix) – 5:25
* "I'm a Slave 4 U" (Thunderpuss Radio Mix) – 3:19

## Bonus DVD
# "Britney Talks: Part 1"
# "I'm a Slave 4 U" [music video]
# "Britney Talks: Part 2"
# "Overprotected" [Walt Disney Concert]
# "Britney Talks: Part 3"
# "I'm Not a Girl, Not Yet a Woman" [music video]
# "Britney Talks: Part 4"
# "Overprotected (The DarkChild Remix)" [music video]
# "Britney Talks: Part 5"
# "Making of Pepsi: 'Right Now (Taste the Victory)'"
# "Britney Talks: Part 6"

Kategória:Britney Spears
Kategória:Albumy Britney Spears
Kategória:Hudobné albumy z 2001
Ganz (rozlišovacia stránka)

**Ganz** môže byť:
* maďarská spoločnosť známa výrobou električiek, pozri Ganz
* obec v Rakúsku v okrese Mürzzuschlag v Štajersku, pozri Ganz (Štajersko)
Pamätné euromince roku 2009

**Dvojeurové pamätné mince** resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2009 bolo emitovaných 25 rôznych pamätných euromincí (vrátane 16 verzií spoločnej emisie).

Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.

## Európska únia

;Prevedenie spoločného motívu v jednotlivých krajinách:

## Luxembursko

## Nemecko

## Portugalsko

## San Maríno

## Belgicko

## Fínsko

## Slovensko

## Vatikán

## Taliansko

## Referencie

Kategória:Euro
Kategória:Euromince
Ale

**Ale** môže byť:
* spojka v slovenskom jazyku
* mesto v provincii Västra Götaland, pozri Ale (mesto)
* názov albumu Petra Nagyho, pozri *[["ale" (album)|"ale"]]*
* aleutčina, kód ISO
* druh piva, pozri ale (druh piva)

**ALE** môže byť:
* skratka pre audio kodek, vyvinutý spoločnosťou Apple Computer, pozri Apple Lossless
Peter Nagy v Štúdiu S

***Peter Nagy v Štúdiu S*** je koncertný album, ktorý počas vystúpení v programe *Slovník čistých slov* v Štúdiu S nahrala skupina Indigo, Peter Nagy a ich hostia v novembri 1987. Album vydalo v roku 1988 hudobné vydavateľstvo Opus. 

Vystúpenia  programu *Slovník čistých slov* sa konali v komornom prostredí, kde boli miesta pre 186 divákov. Na albume je jedenásť skladieb Petra Nagyho a pieseň „Zabudnuté ciele“ od autorskej dvojice Pavol Hammel/ Boris Filan. V duetoch si s Petrom zaspieval Pavol Hammel („Zabudnuté ciele“), Vašo Patejdl („Motýle zblízka“). So záverečnou skladbou od autorskej dvojice J. Kinček/ P. Nagy, „Nič nezmení môj svet“, vystúpili všetci hostia spoločne.

## Zoznam skladieb
# „Pojazdná čistiareň peria“ (Peter Nagy / Peter Nagy)
# „Oneskorený (zastav to chladnutie)“ (Július Kinček / Peter Nagy)
# „Usmievaj sa“ (Július Kinček / Peter Nagy)
# „Pošli sa mi“ (Július Kinček / Peter Nagy)
# „Vraky áut“ (Peter Nagy / Peter Nagy)
# „Zabudnuté ciele“ (Pavol Hammel / Boris Filan)
# „Drozd“ (Peter Nagy / Peter Nagy)
# „Kto sme...“ (Peter Nagy / Peter Nagy)
# „Nagasaki II“ (Peter Nagy / Peter Nagy)
# „Čo je viac?“ (Peter Nagy / Peter Nagy)
# „Motýle zblízka“ (Július Kinček / Peter Nagy)
# „Nič nezmení môj svet“ (Július Kinček / Peter Nagy)

## Výroba albumu
### Skupina Indigo
* Peter Nagy – spev, akustická gitara, ústna harmonika
* Ladislav Kozusznik – elektrická, vokály
* Pavol Matuška – basová gitara, vokály
* Martin Mintál – klávesové nástroje, klavír
* Miroslav Okáľ – bicie nástroje, perkusie

### Hostia
* Pavol Hammel - akustická gitara (6), spev (6, 12)
* Václav Patejdl – klavír (11), spev (11, 12)

### Spolupráca
* F. Poul - hudobná réžia
* Jozef Krajčovič, Juraj Došek - zvuková réžia
* Július Kinček - zodpovedný redaktor
* P. Blažo - dizajn
* T. Borský - fotografie 

Kategória:Koncertné albumy z 1988
Kategória:Albumy Petra Nagya
United States Mint

right|thumb|Logo mincovne

**United States Mint** je mincovňa, ktorá primárne razí obehové mince pre USA. Hlavná prevádzka je v meste Philadelphia v štáte Pensylvánia a ostatné prevádzky sú v mestách Denver v štáte Colorado, San Francisco v štáte Kalifornia a West Point v štáte New York.

Mincovňa bola založená v roku 1792. Prvá budova sa nachádzala vo Philadelphii. Bola to prvá budova postavená pod ústavou.

Prvý riaditeľ mincovne bol vedec David Rittenhouse. V súčasnosti je riaditeľom Edmund C. Moy. Henry Voigt bol prvý superintendent a hlavný razič a podieľal sa na niektorých prvých minciach USA.

Kategória:Americký dolár
Kategória:Mincovne
Kategória:Podniky v USA